《郡圃依绿亭》
宋代·陈岘

修林平沼久荒埃，招领春风一笑回。
扫净莓苔分径岸，剩添桃李结亭台。
时因休吏文书了，忽作閒人杖屡来。
待与邦人同醉乐，一樽何惜少徘徊。

作者简介：（1145—1212）宋温州平阳人，字寿南，号东斋。陈桷孙。孝宗淳熙十四年博学弘辞科赐进士出身。累官中书舍人兼直学士院。宁宗开禧初，韩侂胄将北伐，欲用亲信苏师旦为节度使，岘极力反对。未几，又论中贵人有以特旨超迁遥郡者，以是忤侂胄，为御史借事劾罢。后起知广州、泉州卒。有《东斋集》。